НЧ „Анастас Кипиловски - 1909”

Отчет за дейността – 2023г.

Основни цели:

1.Утвърждаване на читалището като обществен и културен център,

осигуряващ равен достъп до всички видове информация и дейности.

2.Постоянно обогатяване на библиотечните колекции с книжни и

други носители на информация.

3.Насърчаване на четенето със специално внимание към децата.

4.Активно участие със свои инициативи и дейности в културния

живот на селото и общината.

5. Популяризаторска дейност по повод актуални дати и годишнини от местния и национален календар.

6. Разширяване контактите и партньорствата с институции, обществени организации и сдружения.

Събития, организирани от читалището:

Януари

* 21ви Януари – Ден на родилната помощ

Събраха се около 25 жени. Имахме две бебета. Получи се хубав празник. Акушерката беше посрещната с музика, ритуално й бяха измити ръцете на мегданската чешма, беше й поднесен дар и питка,с която тя пък захрани всички булки, напръска ги, опуши ги, завърза им червен конец. Веселбата продължи в Клубната зала-песни и хора с ВИГ.

Февруари

* 19ти Февруари – отбелязване на гибелта на Васил Левски с песен за него.
* Изработване на мартенички – пискюли и двоен възел за ръка. Изложба

Март

* 1-ви март – Баба Марта и внучкита й Мартичка, обиколиха Детската градина, Училището, Кметството, Горското и всички магазини, с две кошнички мартенички и бонбони.
* 3ти Март – отбелязване на празника с песен.
* Подготовка на Лазарските групи.

Април

* 8ми Април - Лазаров ден. Групи лазарки пеят и наричат във всяка къща в селото.

Юли

* Подготовка на групите за участие в традиционния събор на селото.
* 29 юли – откриване на събора от ВИГ, певици и група за модерни танци. Фото изложба “Спомени от Кипилово” във фоайето на читалището. Хора на площада и други забавления.

Септември

* Откриване на новата учебна година с поднасяне подаръци на първолаците.

Октомври

* Рисунки по желание и по тема. Участие в конкурса на “Бърборино”

Ноември

* 1ви Ноември – Поднасяне на венец на паметника на Анастас Кипиловски
* Подготовка за новогодишното тържество

Декември

* Подготовка на Коледарските групи.
* 21ви Декември – Коледно тържество с участие на децата от Детската градина, ВИГ и певици, подаръци от Дядо Коледа и торбички със сладки от Снежанка.
* 24 декември – Коледуване – с песни и благословии, коледарските групи влизаха във всеки дом, наричайки за здраве и плодородие.

МАТЕРИАЛНО- ТЕХНИЧЕСКА БАЗА

Смяна на входната врата на фоайето на читалището и 3 прозореца на Клубната зала. Закупуване на проектор за нуждите на читалището. Реновиране на водната отоплителната система в библиотеката – дарение от местен жител.